《次韵子瞻广陵会三同舍各以其字为韵其二孙巨》
宋代·苏辙

巨源学从横，世事夙讨论。
著书十万字，辩如白波翻。
谏坦适多事，忧心生病根。
立谈信无补，闭口出国门。
弃置卧江海，闵嘿宁复言。
朝行共长叹，逐客继二孙。
南方固乡党，谪官侣鹤猿。
风俗未宁静，朋党争排跟。
引去良自得，浊清在澄源。
往者未可招，冠盖方骏奔。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。